Diari Oficial de la Generalitat Valenciana


Sumari del DOGV 7798, del 06-06-2016 (2016/3526)

Informe ambiental i territorial estratègic de la modificació del pla parcial del sector 25.
-------------------------------------------------------------------------------------------

### Dades del document

Número de DOGV
:   7798

Data del DOGV
:   06-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3526


Data del document
:   17-05-2016

Organisme emissor
:   Ajuntament de Torrevieja

Tipus de document
:   Ordre

Descriptors 

:   * Torrevieja
    * pla d'urbanisme
    * administració local

Informe ambiental i territorial estratègic de la modificació del pla parcial del sector 25. [2016/3526]  
José Manuel Dolón García, alcalde president de l'Ajuntament de Torrevieja, fa saber:  
Que per Decret d'Alcaldia de data 11 de maig de 2016 es va adoptar l'acord següent:  
«Vist l'informe emés pel cap del Servei d'Urbanisme, Santiago Romero Portilla, de data 4 de maig de 2016 i número 282-U/16, que, literalment, és com segueix:  
En relació amb l'expedient número 2016/1 modificació del pla parcial del sector 25, instruït a instància de la mercantil Orna Gestión, SL, el tècnic que subscriu informa:  
Antecedents  
- Amb data 21 d'octubre de 2015 i número de registre d'entrada 57156, la mercantil Orna Gestión, SL presenta escrit d'inici d'expedient.  
- Amb data 5 de gener de 2016, la regidora d'Urbanisme sol·licita la incoació de l'expedient.  
- Amb data 10 de febrer de 2016 i número de registre d'entrada 7387, la Conselleria d'Habitatge, Obres Públiques i Vertebració del Territori comunica que és l'Ajuntament de Torrevieja el que ha d'elaborar l'avaluació ambiental i territorial estratègica.  
Normativa aplicable  
- Articles 45 i ss. de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
- Article 124.4.ñ de la Llei 7/1985, de 2 d'abril, reguladora de les bases de règim local.  
- Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.  
- Llei 21/2013, de 9 de desembre, d'Avaluació Ambiental.  
- Reial Decret Legislatiu 7/2015, de 30 d'octubre, pel qual s'aprova el text refós de la Llei del Sòl i Rehabilitació Urbana.  
Fonaments jurídics  
A) Introducció  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
L'article 22-1 del Reial Decret Legislatiu 7/2015, de 30 d'octubre, pel qual s'aprova el text refós de la Llei del Sòl i Rehabilitació Urbana, estableix que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
B) Plantejament de la qüestió  
Ens trobem amb un instrument de planejament que ha de ser objecte d'avaluació ambiental. Conforme a l'article 48.c de la LOTUP, l'òrgan ambiental i territorial és el que realitza l'anàlisi tècnica de l'expedient i formula les declaracions ambientals i territorials estratègiques. Aquest òrgan serà l'ajuntament en els casos següents:  
1) En els instruments de planejament que afecten únicament i exclusivament l'ordenació detallada del sòl urbà.  
2) En els que, en desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable.  
3) En els instruments de planejament urbanístic que, en desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la present llei.  
En el present cas, ens trobem en el supòsit primer, conforme acredita l'escrit de la Conselleria d'Habitatge, Obres Públiques i Vertebració del Territori de data 10 de febrer de 2016 i número de registre d'entrada 7387.  
L'òrgan competent en l'ajuntament per a formular la declaració ambiental territorial estratègica o la resolució per a declarar efectes significatius ambientals i territorials és l'alcalde president d'acord amb la clàusula residual continguda en l'article 124.4.ñ de la Llei 7/1985. Efectivament, l'article 48 de la LOTUP ho atribuïx a l'ajuntament i pel mencionat article de la Llei 7/1985 ha de ser entesa atribuïda a l'alcalde president.  
Vist l'informe número 236-U/16, de data 20 d'abril de 2016, emés per l'arquitecta municipal, literalment, és com segueix:  
Assumpte: avaluació ambiental territorial estratègica. Modificació 2 del pla parcial del sector 25.  
Amb data 10 de febrer de 2016 se li dóna entrada en el Registre amb número 7387 a l'escrit de la Direcció Territorial de la Conselleria d'Habitatge, Obres Públiques i Vertebració del Territori.  
El dit escrit fa referència a la documentació remesa per l'ajuntament en data 19 de gener de 2016 corresponent a la modificació 2 del pla parcial del sector 25, perquè es realitzara la tramitació de l'avaluació ambiental estratègica.  
Fonaments jurídics.  
Amb motiu de la modificació que introdueix la Llei 10/2015, de 29 de desembre, de Mesures Fiscals de Gestió Administrativa i Financera i d'Organització de la Generalitat, en la LOTUP.  
Aquesta modificació afecta, entre altres, l'apartat c de l'article 48, el tenor literal del qual és com segueix:  
«-  
L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació del règim local, en els casos següents:  
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
?»  
El tècnic que subscriu informa:  
1. La modificació 2 del pla parcial del sector 25 té per objecte la modificació de l'ús de les parcel·les 15 i 17 de terciari hoteler a residencial.  
2. A l'empara de l'article 35.d de la LOTUP, la regulació detallada dels usos del sòl de cada subzona és determinació de l'ordenació detallada.  
3. La modificació objecte de l'informe afecta únicament l'ordenació detallada, per tant, l'ajuntament és l'òrgan ambiental i territorial.  
  
4. Fases de tramitació d'un pla que requereix avaluació ambiental i territorial estratègica, article 49 de la LOTUP.  
· Sol·licitud d'inici de l'avaluació ambiental i territorial estratègica per l'òrgan promotor.  
· Consulta a les administracions públiques afectades.  
· Document d'abast de l'estudi ambiental i territorial estratègic, en el cas del procediment ordinari, o resolució d'informe ambiental i territorial emés per l'òrgan ambiental i territorial, en el cas del procediment simplificat.  
5. L'òrgan ambiental i territorial determinarà si un pla o programa haurà de ser objecte de l'avaluació ambiental i territorial estratègica simplificada o ordinària en els supòsits indicatss en l'article 46.1 de la LOTUP.  
6. Anàlisi de la proposta per a determinar el procediment de l'avaluació ambiental i territorial.  
6.1. Anàlisis aspectes de planejament.  
6.2. Anàlisi d'afeccions sectorials.  
- PORN PORN. Pla d'ordenació de recursos naturals del sud d'Alacant.  
- PATRICOVA. Pla d'acció territorial de prevenció de riscos d'inundació de la Comunitat Valenciana.  
  
PORN   
 L'àmbit no està afectado pel PORN  
PATRICOVA   
 No presenta cap grau de perillositat d'inundació  
  
  
  
7. Conclusions de l'anàlisi efectuat en el punt 6.  
- L'àmbit afectat per la modificació del pla parcial està en sòl urbà consolidat.  
- L'objecte de la modificació afecta l'ordenació detallada.  
  
- L'àmbit no present afeccions sectorials.  
- Aqusta modificació no té efectes sobre el medi ambient.  
El tècnic que subscriu efectua proposta de resolució a l'alcalde president, òrgan competent en virtut de l'article 124.4.ñ de la Llei 7/1985.  
1r Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació del pla parcial del sector 25 de Torrevieja, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'acord amb la seua normativa sectorial.  
2n Conforme a l'article 51.7 de la LOTUP el present informe ambiental i territorial estratègic favorable perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental estratègica simplificada del pla o programa.  
3r Publicar el present acord en el Diari Oficial de la Comunitat Valenciana.  
4t Notificar aquest acord als interessats.  
5é Comunicar aquest acord al Servei d'Urbanisme d'aquest ajuntament per a la continuació del procediment d'aprovació del pla d'acord amb el procediment simplificat.  
A la vista de l'anterior, i en virtut de les facultats que em confereix la legislació vigent en matèria de règim local, aquesta Alcaldia resol el següent:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació del pla parcial del sector 25 de Torrevieja, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'acord amb la seua normativa sectorial.  
Segon. Conforme a l'article 51.7 de la LOTUP el present informe ambiental i territorial estratègic favorable perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental estratègica simplificada del pla o programa.  
Tercer. Publicar el present acord en el Diari Oficial de la Comunitat Valenciana.  
Quart. Notificar aquest acord als interessats.  
Cinqué. Comunicar aquest acord al Servei d'Urbanisme d'aquest ajuntament per a la continuació del procediment d'aprovació del pla conforme al procediment simplificat.»  
  
Torrevieja, 17 de maig de 2016.- L'alcalde president: José Manuel Dolón García.